Հակառակորդը Տավուշի ուղղությամբ անկանոն կրակահերթեր է արձակել. ՀՀ ՊՆ
Ապրիլի 27-ի լույս 28-ի գիշերը հայ-ադրբեջանական պետական սահմանագոտու հյուսիսարևելյան հատվածում գրանցվել է հրադադարի խախտման 23 միջադեպ, տեղեկացնում է ՀՀ ՊՆ մամուլի ծառայությունը: Ադրբեջանական կողմը տարբեր տրամաչափի հրաձգային և դիպուկահար զինատեսակներից հիմնականում անկանոն բնույթի կրակահերթեր է արձակել հայ դիրքապահների ուղղությամբ: